বিজেপি নেতৃত্বাধীন কেন্দ্ৰীয় আৰু ৰাজ্য চৰকাৰে কোচ ৰাজবংশীসকলক দিয়া প্ৰতিশ্ৰুতি বাৰে বাৰে ভংগ কৰি জনগোষ্ঠীটোৰ লগত প্ৰতাৰণা কৰাৰ অভিযোগ উত্থাপন কৰিছে সদৌ অসম কোচ ৰাজবংশী ছাত্ৰ সন্থা চমুকৈ আক্ৰাছুৱে।
আক্ৰাছুৱে চৰকাৰৰ এনে প্ৰতাৰণাৰ প্ৰতিবাদত অহা ৯ জুলাইত ২৪ ঘণ্টীয়া প্ৰস্তাৱিত কমতাপুৰ বন্ধৰ আহ্বান জনাইছে।
সংগঠনটোৰ পশ্চিম কোকৰাঝাৰ জিলা সমিতিৰ প্ৰচাৰ সম্পাদক উৎপল চন্দ্ৰ ৰায়ে বৃহস্পতিবাৰে এক প্ৰেছ বিজ্ঞপ্তিযোগে এই কথা ঘোষণা কৰিছে। তেওঁ লগতে চৰকাৰৰ এনে প্ৰতাৰণাৰ প্ৰতিবাদত আহ্বান কৰা বন্ধ সফল কৰিবলৈ জনগোষ্ঠীটোৰ লগতে সমূহ ৰাইজলৈ আহ্বান জনাইছে।
কেন্দ্ৰীয় আৰু ৰাজ্য চৰকাৰে কোচ-ৰাজবংশীসকলক জনজাতিকৰণ আৰু পৃথক কমতাপুৰ ৰাজ্য গঠনৰ ক্ষেত্ৰত চৰম প্ৰতাৰণা কৰাৰ প্ৰতিবাদত আক্ৰাছুৱে ধৰাবাহিকভাৱে এলানি আন্দোলনৰ কাৰ্যসূচী গ্ৰহণ কৰিছে। অহা ৯ জুলাইৰ পুৱা পাঁচ বজাৰ পৰা ২৪ ঘন্টীয়া অসম (প্ৰস্তাৱিত কমতাপুৰ) বন্ধও এই কাৰ্যসূচীৰে এক অংশ।
শেহতীয়াভাৱে বড়ো সমস্যাক লৈ এবছুকে ধৰি বড়ো নেতৃত্বৰে নতুন দিল্লীত ত্ৰিপাক্ষিক বৈঠক অনুষ্ঠিত হৈ গৈছে। আনহাতে, কোচ-ৰাজবংশীসকলৰ সমস্যাসমূহৰ প্ৰতি কেন্দ্ৰ তথা ৰাজ্য চৰকাৰে কোনো আগ্ৰহ নেদেখুৱাৰ অভিযোগ উত্থাপিত হৈছে।
উল্লেখযোগ্য যে অলপতে কোচ-ৰাজবংশীসকলৰ জনজাতিকৰণৰ দাবীক লৈ বঙাইগাঁৱত এখন বিশাল গণ সমাৱেশ অনুষ্ঠিত হৈ যায়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
